Cum a virat Olanda puternic la dreapta și care sunt planurile noii puteri: „Cea mai strictă politică antimigrație din toate timpurile”
Programul viitorului guvern olandez introduce măsuri stricte pentru solicitanții de azil, elimină reîntregirea familiei pentru refugiați și încearcă să reducă numărul de studenți internaționali în țară, printre altele, în vreme ce promite cheltuieli sociale, sprijin pentru fermieri, construirea de centrale nucleare și mutarea ambasadei Olandei de la Tel Aviv la Ierusalim. Pactul respectă cel puțin parțial promisiunile cu care politicianul veteran Geert Wilders a reușit să convingă un segment important al electoratului la alegerile de anul trecut, spulberând tabuul care limita voturile pentru partidele extremiste, scriu Reuters, Algemeen Dagblad și Politico.